 Maistrova ulica 10, 1000 Ljubljana T: 01 369 59 00

 F: 01 369 59 01

 E: gp.mk@gov.si

 www.mk.gov.si

|  |  |  |  |
| --- | --- | --- | --- |
|  | Številka: 0070-7/2024/101 |  |  |
|  | Ljubljana, 17. 12. 2024 |  |  |
|  | EVA 2024-3340-0040 |  |  |
|  | GENERALNI SEKRETARIAT VLADE REPUBLIKE SLOVENIJEGp.gs@gov.si |  |  |
|  | ZADEVA: Uredba o spremembah in dopolnitvah Uredbe o samozaposlenih v kulturi – predlog za obravnavo |
|  | 1. Predlog sklepa vlade: |
|  | Na podlagi 86. člena Zakona o uresničevanju javnega interesa za kulturo (Uradni list RS, št. 77/07 − uradno prečiščeno besedilo, 56/08, 4/10, 20/11, 111/13 in 68/16, [61/17](http://www.uradni-list.si/1/objava.jsp?sop=2017-01-2916), [21/18](http://www.uradni-list.si/1/objava.jsp?sop=2018-01-0887) – ZNOrg, [3/22](http://www.uradni-list.si/1/objava.jsp?sop=2022-01-0014) – ZDeb in [105/22](http://www.uradni-list.si/1/objava.jsp?sop=2022-01-2603) – ZZNŠPP) je Vlada Republike Slovenije na … seji … sprejelaSKLEP:Vlada Republike Slovenije je izdala Uredbo o spremembah Uredbe o samozaposlenih v kulturi in jo objavi v Uradnem listu Republike Slovenije.Barbara Kolenko Helblgeneralna sekretarkaSklep prejmejo:* Ministrstvo za finance Republike Slovenije,
* Ministrstvo za delo, družino, socialne zadeve in enake možnosti Republike Slovenije,
* Generalni sekretariat Vlade Republike Slovenije,
* Služba Vlade Republike Slovenije za zakonodajo,
* Ministrstvo za kulturo Republike Slovenije.
 |
|  | **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  | / |
|  | **3.a Osebe, odgovorne za strokovno pripravo in usklajenost gradiva:** |
|  | - mag. Marko Rusjan, državni sekretar- Tjaša Pureber, generalna direktorica Direktorata za razvoj kulturnih politik- Tadej Meserko, vodja Sektorja za raziskave, razvoj in medpodročno povezovanje- Mihael Štrukelj, Sektor za statusne zadeve |
|  | **3.b Zunanji strokovnjaki, ki so sodelovali pri pripravi dela ali celotnega gradiva:** |
|  | / |
|  | **4. Predstavniki vlade, ki bodo sodelovali pri delu državnega zbora:** |
|  | / |
|  | 5. Kratek povzetek gradiva: |
|  | Uredba o spremembah in dopolnitvah Uredbe o samozaposlenih v kulturi (v nadaljnjem besedilu: uredba) je del večje reforme statusa samozaposlenih v kulturi s ciljem izboljšanja njihovega položaja. Ključna sprememba, ki jo prinaša uredba, je nov sistem pridobivanja pravice do plačila prispevkov. Uredba na novo definira način preverjanja kriterijev obsega in kakovosti ter določa modularna merila za pridobitev statusa samozaposlenih in pravico do plačila prispevkov za socialno varnost iz državnega proračuna. Vsaka vrsta dela bo ovrednotena z določenim številom točk, ki se bo seštevalo, kar bo prispevalo k večji preglednosti podeljevanja statusa. Skupno število možnih točk v posamezni vlogi je še naprej 100, prav tako je skupno najvišje možno število točk po kriteriju obsega 30 točk in kriteriju kakovosti 70 točk. Točke so bile smiselno prevedene iz obstoječega sistema, razen če obseg ni ustrezal realnemu stanju na terenu. Na novo se določa seznam poklicev samozaposlenih v kulturi, saj je v zadnjem desetletju nastalo veliko novih, predvsem tistih, ki so vezani na nove umetniške in tehnološke postopke. Z uredbo je uvedenih devet specializiranih poklicev, ki so bili prej skriti v drugih, splošnejših poklicih, več kot 20 jih je spremenjenih na vsebinski ali področni ravni. Posameznik se lahko po novem prijavi v razvid z največ petimi poklici, s čimer se upošteva bolj usmerjeni karierni razvoj. Posodobljen je tudi seznam nagrad s področja kulture v prilogi V in uvedene druge manjše spremembe, ki bodo omogočale optimalnejše določanje statusa samozaposlenih v kulturi. |
|  | 6. Presoja posledic za: |
|  | a) | javnofinančna sredstva nad 40.000 EUR v tekočem in naslednjih treh letih | NE |
|  | b) | usklajenost slovenskega pravnega reda s pravnim redom Evropske unije | NE |
|  | c) | administrativne posledice | DA |
|  | č) | gospodarstvo, zlasti mala in srednja podjetja ter konkurenčnost podjetij | NE |
|  | d) | okolje, vključno s prostorskimi in varstvenimi vidiki | NE |
|  | e) | socialno področje | DA |
|  | f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
|  | 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |  |
|  | Tekoče leto (t) | t + 1 | t + 2 | t + 3 |  |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |  |
| II. Finančne posledice za državni proračun |  |
| II.a Pravice porabe za izvedbo predlaganih rešitev so zagotovljene: |  |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |  |
|  |  |  |  |  |  |
|  |  |  |  |  |  |
| SKUPAJ |  |  |  |
| II.b Manjkajoče pravice porabe bodo zagotovljene s prerazporeditvijo: |  |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |  |
|  |  |  |  |  |  |
|  |  |  |  |  |  |
| SKUPAJ |  |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |  |
| Novi prihodki | Znesek za tekoče leto (t) | Znesek za t + 1 |  |
|  |  |  |  |
|  |  |  |  |
| SKUPAJ |  |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |  |
| **7.b Predstavitev ocene finančnih posledic pod 40.000 EUR:**Ocenjeno je, da finančne posledice ne bodo presegle 40.000 evrov oziroma bodo v letu 2024 zaradi datuma uveljavitve uredbe znašale do največ 19.000 evrov, v letu 2025 in poznejših letih pa do največ 38.000 evrov letno. Ocena posledic izhaja iz uvedbe nekaterih novih poklicev, ki pa imajo predvsem upravne posledice (vpis v razvid), stroški nastanejo šele pri morebitnih odobritvah plačila prispevkov za socialno varnost. Ker je bila večina novih poklicev pred tem registrirana v okviru drugih, širše opredeljenih poklicev, in gre za poklice, v katerih deluje izjemno majhno število ustvarjalcev, bodo finančne posledice nastale le v omejenem obsegu. Sredstva so zagotovljena na proračunski postavki 131123 − Samostojni ustvarjalci na področju kulture, šifra in naziv ukrepa, projekta: 3340-17-0008 – Socialne pravice na področju kulture. |  |
| **8. Predstavitev sodelovanja z združenji občin:** |  |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |  |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |  |
| **9. Predstavitev sodelovanja javnosti:** |  |
| Gradivo je bilo predhodno objavljeno na spletni strani predlagatelja: | DA |  |
| Gradivo je bilo 13. junija 2024 objavljeno na strani E-demokracija in spletni strani ministrstva za kulturo.  |  |
| Javna obravnava se je končala 15. julija 2024. Vanjo so bile vključene nevladne organizacije, javni zavodi, samozaposleni v kulturi, sindikati in drugi predstavniki zainteresirane in strokovne javnosti. Gradivo so na sejah obravnavale tudi delovne skupine za trajni dialog s samozaposlenimi in drugimi delavci v kulturi, z nevladnimi organizacijami v kulturi in z javnimi zavodi v kulturi. K podajanju predlogov so bila posebej pozvana tudi stanovska društva. V javni obravnavi je na naslove ministrstva za kulturo pravočasno prispelo 53 predlogov fizičnih in pravnih oseb. V nadaljevanju so kratki povzetki ključnih pripomb predlagateljev, ki so se opredelili do predloga, ter odzivi nanje.**Fizična oseba** je predlagala spremembo, ki bi omogočila plačevanje višjih prispevkov za socialno varnost in s tem zagotovila zadostna finančna sredstva za spodbujanje odločitev za starševstvo. Predlog ni bil upoštevan, saj je višina prispevkov določena z Zakonom o uresničevanju javnega interesa za kulturo (v nadaljnjem besedilu: ZUJIK), zato bo ministrstvo predlog preučilo v procesu njegovega spreminjanja. Uredba o spremembah in dopolnitvah Uredbe o samozaposlenih v kulturi (v nadaljnjem besedilu: uredba) pa predvideva nekaj rešitev, ki upoštevajo namen predloga.**Fizična oseba** je opozorila, da predlog uredbe ne upošteva posebnih okoliščin, kot je na primer prišteta doba zaradi zdravstvenih razlogov. To postavlja samozaposlene v kulturi, ki zaradi koriščenja pravice do dela s krajšim delovnim časom od polnega, vendar najmanj 4 ure dnevno oziroma najmanj 20 ur tedensko skladno s predpisi, ki urejajo obvezno pokojninsko in invalidsko zavarovanje ali drugih zdravstvenih razlogov ne morejo delati do 65. leta starosti, v neenakopravni položaj glede uveljavljanja pravice do plačila prispevkov za socialno varnost. Prav tako opozarja, da uredba ne upošteva dejstva, da nekateri zaradi zdravstvenih težav opravljajo dejavnost s polovičnim delovnim časom, a so kljub temu zavezani enakim kriterijem kot tisti, ki delajo s polnim delovnim časom. Predlog je upoštevan, saj se kriteriji presoje ustrezno prilagajo v primeru krajšega delovnega časa zaradi koriščenja pravice do dela s krajšim delovnim časom od polnega, vendar najmanj 4 ure dnevno oziroma najmanj 20 ur tedensko skladno s predpisi, ki urejajo obvezno pokojninsko in invalidsko zavarovanje. Predlog hitrejšega upokojevanja ni bil upoštevan, saj ni predmet uredbe.**Fizična oseba** je predlagala, da se natančneje opredelijo kriteriji kakovosti in referenčnosti prijaviteljev v prilogi I pri poklicih animator lutk in igralec, za jasnejšo določbo o vrednotenju nove vloge in enkratno opravljenega dela v živem ali avdiovizualnem mediju. Prav tako je oseba poudarila, da morajo biti vsi ustvarjalci, ne glede na žanr ali medij, enako ovrednoteni glede na javno predvajanje njihovih del. Za dramaturge in teatrologe predlaga ovrednotenje njihovega znanstvenega dela, vključno z doktorati. Predlogi glede natančnejše opredelitve so bili upoštevani v celoti. Predlogi pri kriteriju obsega glede sprememb višine točke za posamezne poklice so bili obravnavani v okviru sorodnih prispelih predlogov. **Fizična oseba** je predlagala, da se za razrede samozaposleni v kulturi III, II in I vpelje temeljni dohodek kot nadomestilo za neplačano delo v kulturi. Prav tako je predlagala, da se za plesalce skrajša delovna doba zaradi intenzivnosti poklica. Poleg tega je predlagala zvišanje plačila prispevkov za razreda II in I ter razširitev kriterijev za plesalce, da poleg baleta in sodobnega plesa vključujejo tudi druge plesne zvrsti. Predlogi se večinoma vežejo na spreminjanje ZUJIK, zato bodo preučeni v okviru spreminjanja tega zakona. Temeljnega dohodka in skrajšanja delovne dobe za plesalce ni mogoče uvesti v okviru uredbe, saj za to ni zakonske podlage, vendar bo ministrstvo predlog preučilo v okviru procesa spreminjanja ZUJIK. Ministrstvo sicer že zdaj omogoča delovne štipendije za samozaposlene, ki so naravnane procesno, in ne le produktno. Predlog o zvišanju višine prispevkov ni bil upoštevan, saj je višina določena z ZUJIK, zato bo ministrstvo predlog preučilo v procesu njegovega spreminjanja. Predlog za uvrstitev več plesnih zvrsti med kriterije za plesalca je bil upoštevan. **Galerija Božidar Jakac – Muzej moderne in sodobne umetnosti** je predlagala, da je pri določanju referenčnih institucij, publikacij in nagrad treba upoštevati pomen celotnega aparata razstave, vključno z ustreznimi prostori, katalogi in razstavnimi predmeti, da se poveča kakovost razstav in se izogne neustreznim razstavam v neprimernih prostorih. Ta predlog je bil upoštevan s posodobitvijo opredelitve v prilogah I in II ter z dodatnimi razlagami izrazov, vključno z referenčnim prostorom ter možnostjo preučevanja referenčnosti producenta oziroma izvajalca v primeru neumetniškega prizorišča.**Prešernovo gledališče Kranj** je predlagalo, da se na seznam nagrad vključi nagrada Julija. Predlog je bil v celoti upoštevan.**Fizična oseba** je predlagala spremembo točkovanja avtorskih pol za prevajalce. Predlog je bil upoštevan. **Fizična oseba** je predlagala, da se na seznam nagrad v prilogi V doda priznanje Ivane Kobilice. Predlog je bil upoštevan. **Fizična oseba** je predlagala, da se spremeni način ugotavljanja dohodkovnega cenzusa tako, da bi se ugotavljal na podlagi davčne osnove, torej prihodkov, zmanjšanih za vse davčno priznane odhodke. Predlog ni bil upoštevan, saj je način ugotavljanja cenzusa določen z ZUJIK, zato bo ministrstvo predlog preučilo v procesu njegovega spreminjanja. **Zbornica za arhitekturo in prostor Slovenije** je predlagala, da se pri samozaposlenih v kulturi upošteva nedeljivost avtorskega dela, ko so materialne avtorske pravice prenesene na poslovni subjekt, v katerem vlagatelji niso deležniki, ter da izjava o avtorstvu vključuje določilo, ki zagotavlja, da sodelovanje v avtorski skupini ne pomeni prikritih delovnih razmerij. Predlog ni upoštevan, saj so prikrita delovna razmerja že zdaj zakonsko prepovedana. Glede vprašanja nedeljivosti avtorskega dela so potrebne nadaljnje analize o tem, kako bi tovrstna sprememba vplivala na najšibkejše deležnike, preden jo je mogoče vključiti v uredbo. **Društvo slovenskih tajnic režije** je predlagalo spremembo kriterijev za referenčnost prijavitelja in nominacij za nagrade. Predlog je večinoma upoštevan, saj se nagrade in medijski prispevki upoštevajo tudi brez izrecne navedbe avtorja, kadar je ocenjeno ali nagrajeno kolektivno ustvarjeno delo. Društvo je predlagalo tudi, da se sistem točkovanja za priznanja in nagrade nadomesti z alternativnim načinom pridobivanja referenc, kot so priporočila. Predlog je bil delno upoštevan, saj uredba pri referencah šteje za primerno dokazilo o izjemnosti strokovnega dela. **Fizična oseba** je predlagala, da se pri prijavi v razrede karierne dinamike upoštevajo izjeme za posameznike, ki niso mogli pridobiti formalnega statusa samozaposlenih v kulturi ali delovnih izkušenj v priznanih institucijah zaradi posebnih okoliščin v preteklosti. Predlog bo v celoti preučen v okviru spreminjanja ZUJIK. **Fizična oseba** je predlagala, da so priporočila na uradnih dopisnih listih, podpisana in žigosana. Predlagala je jasnejši zapis, ali se sodelovanje na natečajih in uvrstitve v ožji izbor štejejo za nominacije za nagrade ter kako se dokazujeta udeležba na izobraževanjih in mentorstvo. Poleg tega je želela pojasnilo glede vrednotenja pedagoškega dela. Predlog o opredelitvi priporočil je bil delno upoštevan tako, da je jasno, da mora samozaposleni v kulturi kakovostne kriterije, kjer je to smiselno, dokazovati z ustreznimi dokazili. Podrobnejše normiranje teh dokazil ni smiselno zaradi raznolikosti področij kulture, zato je presoja o njihovi primernosti prepuščena strokovnim komisijam. Predlog glede nominacij in nagrad je bil upoštevan, saj so bili dodani tudi javni natečaji in uvrstitev v ožji izbor. Prav tako je predlagala dopolnitev seznama nagrad, ki je bil večinoma upoštevan. **Fizična oseba** je predlagala, da se na seznam nagrad dodajo nagrada Brumen, stanovska nagrada DOS, stanovske nagrade Daljnogled za mlade oblikovalce, nagrade Outstanding, nagrade slovenskega oglaševalskega festivala SOF, nagrade meseca dizajna, nagrade Zavoda BIG, nagrade LJFW WOW, znak odličnosti Made in Slovenia, Prešernove nagrade, nagrade slovenskih univerz ter študentske univerzitetne in fakultetne Prešernove nagrade. Predlog je bil večinoma upoštevan. Upoštevan ni bil le predlog o nagradah slovenskih univerz, saj ni bil obrazložen in ga kot takšnega ni mogoče preveriti. **Društvo slovenskih režiserjev in režiserk** je predlagalo uvedbo karierne dinamike. Predlog bo preučen v okviru spreminjanja ZUJIK. Predlog o drsnem cenzusu in izvzem potnih stroškov iz njega nista bila upoštevana, saj je cenzus določen z ZUJIK, zato bo ministrstvo predlog preučilo v procesu njegovega spreminjanja. Sprememba višine cenzusa je pogojena z gibanjem plač v javnem sektorju, kjer pogajanja še potekajo, zato predlog ne more biti upoštevan, delno je tudi vezan na spremembe ZUJIK, zato bo ministrstvo predlog preučilo v procesu njegovega spreminjanja. Društvo je predlagalo, da je omejitev na štiri poklice za avdiovizualne ustvarjalce preveč omejujoča. Predlog je bil upoštevan, saj je bila zgornja meja razširjena na pet poklicev. Društvo je prav tako predlagalo, da se pri delovnih izkušnjah upošteva tudi projektno delo na podlagi avtorskih pogodb. Predlog je bil upoštevan. Predlog glede drugačne sestave komisij ni upoštevan, saj te določata ZUJIK in Pravilnik o strokovnih komisijah ter jih ne ureja uredba. Pri poklicih z AV-področja je društvo predlagalo natančnejša merila za animirane filme in prilagoditve točkovanja. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Društvo je tudi predlagalo, da se za poklic asistent režiser uvede ločevanje med 1., 2. in 3. asistentom režiserja z različnimi kriteriji točkovanja. Ta predlog je bil delno upoštevan tako, da poklic vsebuje vse tri razčlembe poklicev, dodana so bila tudi nekatera dodatni kriteriji pri TV-serijah. Pri nagradah s področja avdiovizualnega ustvarjanja je društvo predlagalo, da se upoštevajo tudi mednarodne nagrade na filmskih festivalih kategorij A in B. Ta predlog je bil upoštevan tako, da je v besedilu uredbe zapisano, da lahko strokovna komisija sama presodi o ustreznosti nagrad, ki v prilogah niso navedene.**Združenje slovenskih filmskih scenografov, kostumografov in oblikovalcev maske** je predlagalo, da se med nagrade vključijo tudi nagrade SKOM. Predlog je bil v celoti upoštevan. Predlagali so tudi spremembo točkovanja za kostumografa in oblikovalca maske in pričeske. Predlogi pri kriteriju obsega glede spremembe števila točk za posamezni poklic so bili obravnavani v okviru sorodnih prispelih predlogov. Predlog o uvrstitvi novih poklicev filmski garderober in rekviziter ni bil podrobneje obrazložen s konkretnimi merili, zato ga ministrstvo ni moglo upoštevati. Glede predloga o upoštevanju del, ki so bila končana, a imajo daljši poprodukcijski čas in zato še niso bila javno predvajana, a je zanje mogoče pridobiti ustrezna dokazila, je bil upoštevan. Predlogi glede ranljivih skupin in nekateri sorodni predlogi nimajo zakonske podlage, zato jih bo ministrstvo preučilo v okviru spreminjanja ZUJIK. **Fizična oseba** je predlagala, da se na seznam nagrad dodajo slovenske nagrade za oblikovanje, ki jih podeljuje Zavod BIGSEE, ter nagrade BIG SEE za arhitekturo, interier, produktno oblikovanje in modo, ki jih podeljuje Zavod BIG. Predlog je bil upoštevan.**Fizična oseba** je predlagala, da se na seznam nagrad dodajo priznanje za oblikovanje Brumen, slovenske nagrade za oblikovanje (produktno oblikovanje in interier) ter mednarodne nagrade BIG SEE za arhitekturo, interier, produktno oblikovanje in modo, ki jih podeljuje Zavod BIG. Predlog je bil upoštevan. **Zavod BIGSEE** je predlagal vključitev slovenskih nagrad za oblikovanje in mednarodnih nagrad BIG SEE med priznanja za pridobitev statusa samozaposlenega v kulturi. Predlog je bil upoštevan. **Fizična oseba** je predlagala, da se na seznam nagrad dodajo slovenske nagrade za oblikovanje (Oblikovanje leta, Interier leta, Perspektivni), ki jih podeljuje Zavod BIG, mednarodne nagrade BIG SEE (za arhitekturo, interier, produktno oblikovanje in modo), ki jih podeljuje Zavod BIG, ter nagrade za oblikovalske presežke Društva oblikovalcev Slovenije. Predlog je bil upoštevan. **Fizična oseba** je predlagala vključitev slovenskih nagrad za oblikovanje in mednarodnih nagrad BIG SEE kot referenco za pridobitev statusa samozaposlenega v kulturi. Predlog je bil upoštevan.**Fizična oseba** je opozorila na pomen vključitve slovenskih nagrad za oblikovanje in mednarodnih nagrad BIG SEE med priznanja za podelitev statusa samozaposlenega v kulturi. Predlog je bil upoštevan.**Fizična oseba** je predlagala, da se na seznam nagrad dodajo nagrade meseca oblikovanja, kot so nagrada Interier leta, Oblikovanje leta, Perspektivni za mlade oblikovalce, nagrada Lesarski presežek, znak odličnosti Made in Slovenia (Center za kreativnost) ter nagrade DOS, kot so nagrada za življenjsko delo, oblikovalski presežek, oblikovalski dosežek in nagrada Daljnogled za mlade oblikovalce. Predlog je bil upoštevan. **Društvo slovenskih filmskih in televizijskih prevajalcev** je predlagalo premik točk iz internacionalizacije k celostni oceni kakovosti dela. Predlog je bil upoštevan s prilagoditvijo sprememb v sistemu točkovanja. Upoštevan je bil tudi predlog o vključitvi Nodierove nagrade in nagrade esAsi na seznam nagrad.**Zveza društev slovenskih filmskih ustvarjalcev** je predlagala zvišanje zgornje meje števila poklicev za samozaposlene v kulturi s štirih na pet. Ta predlog je bil v celoti upoštevan. Poleg tega so predlagali, da se zdajšnji cenzus dvigne. Ta predlog ni bil upoštevan, saj je cenzus podrobneje določen z ZUJIK, zato bo ministrstvo predlog preučilo v procesu njegovega spreminjanja, ker se celostna reforma cenzusa pripravlja v sklopu sprememb ZUJIK. Prav tako so predlagali, da se v strokovne komisije imenujejo izključno strokovnjaki s področij, na katerih ocenjujejo, da se prepreči morebitno politično odločanje. Predlog ni upoštevan, ker je predmet ZUJIK in Pravilnika o strokovnih komisijah, ne uredbe. Zveza je prav tako predlagala, da se pri kriterijih obsega na avdiovizualnem področju upoštevajo posebnosti dolgotrajnih projektov, kot so animirani filmi, da se pri točkovanju uskladijo merila za različne poklice ter spremeni točkovanje za poklice kostumograf in oblikovalec maske ter pričeske na področju AV. Predlogi pri kriteriju obsega glede spremembe števila točk ter kategorij za posamezni poklic so bili obravnavani v okviru sorodnih prispelih predlogov. Zveza je predlagala tudi vključitev nagrade SKOM v seznam nagrad. Ta predlog je bil upoštevan. Zveza je predlagala tudi, da se za dela, ki še niso bila javno predvajana, omogočijo posebna dokazila. Predlog je bil večinoma upoštevan. Predlagali so uvedbo novih poklicev filmski garderober in filmski rekviziter. Predlog ni bil podrobneje utemeljen s kriteriji in obrazložitvami, zato ga ministrstvo ni moglo upoštevati. Predlagali so ukrepe za pomoč pri vključitvi ranljivih skupin, prilagojeni točkovnik ali spodbude za delodajalce. Ta predlog potrebuje ustrezne pravne podlage, zato bo preučen v okviru spreminjanja ZUJIK. Zveza je predlagala, da se sistem točkovanja za avdiovizualne produkte izenači s poklicema producent in direktor filma. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Zveza je poudarila težave z nadomestilom za bolniško odsotnost pri poškodbah, ki niso krite. To ureja ZUJIK, zato bo predlog obravnavan v sklopu prihodnjih sprememb tega zakona.**Društvo slovenskih književnih prevajalcev** je predlagalo več zahtev okoli napredovanja v razrede, ki bodo ustrezno preučene znotraj spreminjanja ZUJIK. Društvo je predlagalo, da se poveča teža celostne ocene kakovosti prijaviteljevega dela na 35 točk. Prav tako so predlagali združitev kategorij dostopnost in prispevek k internacionalizaciji ter združitev kriterijev razvoj veščin, povezanih s področjem dela, in medsektorska vpetost. Dodatno so predlagali, da se selektorstvo referenčnih festivalov in članstvo v strokovnih komisijah ali žirijah dodata v kategorijo referenčnosti prijavitelja in se ločita od nominacij in nagrad ter da se temu kriteriju dodeli 15 točk. Predlog o večji teži celostne ocene kakovosti je bil upoštevan, kar se odraža v povečanju števila točk za ta kriterij na 35 točk v prilogah I in II. Predlog za združitev kategorij dostopnosti in prispevka k internacionalizaciji je bil upoštevan. Predlog za združitev kriterijev razvoja veščin in medsektorska vpetost je bil delno upoštevan, saj je medsektorska vpetost združena z internacionalizacijo in prispevkom k dostopnosti. Predlog o selektorstvu referenčnih festivalov je bil delno upoštevan. Kategorija je bila uvrščena v kriterij referenčnost prijavitelja, vendar se število točk ni povečalo zaradi upoštevanja uravnotežene metodologije podeljevanja točk. Društvo je opozorilo, da v Prilogi I ni navedeno obdobje, na katero se zbiranje točk nanaša. Predlog je bil upoštevan. Društvo je predlagalo spremembo merila za prevode (najmanj deset avtorskih pol), ker je to neskladno z naravo prevajalskega dela. Predlog je bil upoštevan. Predlagali so, da se na seznam deficitarnih poklicev doda poklic prevajalec na področju kulture/tolmač iz manj zastopanih jezikov, kjer se kot manj zastopani jeziki štejejo jeziki, za katere so aktivni prevajalci manj številni. Predlog ni bil upoštevan, saj niso povsem jasni kriteriji preverjanja. Društvo je predlagalo, da se na seznam nagrad dodajo tudi druge nagrade. Predlog je bil v celoti upoštevan. Društvo je predlagalo, da se iz 11. člena uredbe izloči zahteva po posvetu s Kulturniško zbornico Slovenije. Predlog ni bil upoštevan, saj gre za določbo, ki jo ureja ZUJIK, zato bo predlog obravnavan v okviru njegovega spreminjanja. **Fizična oseba** je predlagala, da se na seznam nagrad vključijo slovenske nagrade za oblikovanje (oblikovanje leta, interier leta, perspektivni za modo, produktno oblikovanje, arhitekturo) ter mednarodne nagrade BIG SEE za arhitekturo, interier, produktno oblikovanje in modo. Predlog je bil upoštevan. **Fizična oseba** je predlagala, da ugotavljanje preseganja dohodkovnega cenzusa za pridobitev pravice do plačila prispevkov namesto na letnem prihodku temelji na letni bilanci. Predlagala je tudi, da bi kulturniki ob večjem prispevku državi prejemali večje olajšave. Predloga nista del področja urejanja uredbe in bosta obravnavana v sklopu prihodnjih sprememb ZUJIK.**Fizična oseba** je predlagala, da se na seznam nagrad dodata znak kakovosti Zlata hruška in priznanje Zlata hruška. Predlog je bil upoštevan. **Fizična oseba** je predlagala, da se na seznam nagrad dodajo nagrade, ki jih podeljuje Zavod BIGSEE. Predlog je bil upoštevan. **Fizična oseba** je predlagala, da se na seznam nagrad dodajo nagrade, ki jih podeljuje Zavod BIGSEE in DOS, nagrada DSAF za najboljši končani študijski projekt, nagrada DSAF za najboljši študijski projekt v razvoju, nagrade DSAF za dosežke na področju profesionalnega animiranega filma, najboljša režija animiranega filma, najboljša likovna zasnova animiranega filma, najboljša tehnika animacije ter nagrada Jožka Markiča. Predlog je bil upoštevan. Predlagala je, da je potrebna natančna opredelitev vrednotenja nagrad. Predlog ni bil upoštevan, saj je seznam v skladu z določili uredbe namenjen odštevanju pridobljene denarne nagrade iz izračuna cenzusa, zato uvajanje hierarhij med nagradami ni smiselno. Prav tako je predlagala spremembe točkovanja poklicev na avdiovizualnem področju. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov.**Društvo Asociacija** je predlagalo, da se prijavitelji ob vpisu razvrstijo po obsegu dejavnosti in da ministrstvo vsaj vsaka tri leta pregleda seznam specializiranih poklicev. Predlog za razvrščanje po obsegu dejavnosti je bil delno upoštevan s povečanjem števila poklicev s štiri na pet. Predlog glede posodobitve na tri leta je bil upoštevan, dodana je bila obveznost poziva strokovni in zainteresirani javnosti k oddaji predlogov za posodobitve, s čimer se zagotovita večja vključenost javnosti v pripravo predpisov in jasnejša metodologija posodabljanja. Glede sprememb 3. člena, ki so se nanašale na dan začetka učinkovanja izbrisa iz registra samozaposlenih, predlog ni bil upoštevan. Društvo je predlagalo spremembe glede karierne dinamike, ki bodo preučene v okviru spreminjanja ZUJIK. Predlog spremembe 6. člena glede plačila prispevkov za socialno varnost ni bil upoštevan, saj ni zakonske podlage zanj, zato bo obravnavan v sklopu spreminjanja ZUJIK. Predlagali so spremembo dosedanjega četrtega, v predlogu petega odstavka 8. člena uredbe, tako da bi samozaposleni v kulturi, ki izpolnjuje pogoje za starostno pokojnino, vendar želi ostati vpisan v razvid samozaposlenih, lahko zaprosil za delno plačilo prispevkov za socialno varnost. Gre za pravno področje, ki ga ureja ZUJIK, zato bo predlog preučen v sklopu njegovega spreminjanja. Društvo predlaga vpis obveze, da bi ministrstvo samozaposlene obvestilo o prenehanju pravice do plačila prispevkov najmanj 60 dni pred prenehanjem te pravice. Postopki informativnega obveščanja že potekajo. Predlagali so, da se samozaposlenim v kulturi, ki so v zadnjih petih letih pomembno prispevali h kulturi in so starejši od 55 let, prizna pravica do plačila prispevkov za socialno varnost do izpolnitve pogojev za starostno pokojnino, pri čemer bi se poleg samozaposlitve in dela v javnih zavodih v kulturi štelo tudi delo v nevladnih organizacijah. Gre za področje, ki ga ureja ZUJIK, in ne uredba, zato bo preučen v okviru spreminjanja tega zakona. Enako velja pri njihovem predlogu glede zavezujočnosti strokovnih komisij pri odločitvah ministra, glede vzpostavitve zaprtega vzajemnega pokojninskega sklada in regresivnega plačevanja prispevkov ter cenzusa. V petem odstavku 12. člena so predlagali, da se nagrade opredelijo kot: (1) nagrade, določene v prilogi V te uredbe, (2) druge nagrade na državni ravni, ki jih strokovne komisije ocenijo kot primerljive z obstoječimi nagradami, ali se podeljujejo za manj pokrita področja, in (3) najvišje mednarodne nagrade, ki so prav tako primerljive z nagradami na državni ravni. Predlog je bil smiselno upoštevan. Društvo je predlagalo več sprememb kriterijev kakovosti, med drugim povečanje števila točk za celostno oceno kakovosti ter referenčnost. Večina predlogov je bila upoštevana. Predlagana združitev kriterijev glede dostopnosti in internacionalizacije je bila upoštevan. Društvo je predlagalo tudi številne spremembe kriterijev za različne poklice v kulturi. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Društvo je predlagalo uvedbo novih poklicev, kot so transdisciplinarni kulturni delavec, zagovornik v kulturi in čezsektorski ustvarjalec. Ti predlogi niso bili upoštevani, saj niso bili jasno obrazloženi s kriteriji in so se v številnih delih prekrivali z drugimi že obstoječimi poklici, predvsem s transdisciplinarnim ustvarjalcem. Društvo je podalo številne predloge za spremembe priloge II uredbe, ki so bili upoštevani v skladu s spremembami v prilogi I. Predlog za uvrstitev določenih poklicev med deficitarne ni bil upoštevan, saj predlagatelj ni podal zadostne utemeljitve. Društvo je predlagalo tudi dopolnitev seznama nagrad, pri čemer so bili njihovi predlogi delno upoštevani. Na seznam so bile uvrščene te nagrade: Veronikina nagrada, nagrade festivala FeKK, nagrade festivala Tresk, zmagovalci izbora Naj domača tolpa bumov Radia Študent, Jermanova nagrada za prevode družboslovnih in humanističnih besedil, nagrada Radojke Vrančič za mlade prevajalce, nagrada Vasje Cerarja za prevode mladinske in otroške književnosti, Lavrinova diploma za prevode iz slovenščine v tuje jezike, priznanje Zlata hruška, častna lista IBBY in nagrada Lirikonov zlàt. Predlog za odstranitev nagrade za najboljšo poslovno knjigo ni bil upoštevan, saj predlog ni bil obrazložen. Prav tako ni bila dodana opomba o nezaključenosti seznama, ker gre za podzakonski akt, ki je po naravi stvari zaključen, vendar omogoča redno osveževanje vsaka tri leta.**Društvo ljubiteljev umetnosti Celje** je opozorilo na težave v zvezi z izrazoma »vizualna umetnost« in »likovna umetnost«. Predlagali so, da se izraz »likovno« vrne v splošno terminologijo. Predlog ni bil upoštevan, saj uporabljen izraz »vizualna umetnost« upošteva mednarodno uveljavljene klasifikacije. Društvo je predlagalo spremembo drugega odstavka 1. člena, da bi prijavitelji lahko registrirali več kot štiri poklice. Predlog je bil večinoma upoštevan, saj je omejitev števila poklicev povečana s 4 na 5. Predlog, da bi presoja glede usposobljenosti za opravljanje dejavnosti na področju kulture temeljila na predloženem življenjepisu, ne pa na številu objektivnih kritik in objav v strokovni literaturi, je bil delno upoštevan na ustreznem mestu tako, da je koncept referenc razširjen pri kriteriju kakovosti, ni pa bila sprejeta sprememba člena, saj je predlagana vsebina ustrezneje urejena na drugem mestu uredbe. Društvo je podalo več predlogov, povezanih s plačevanjem višjih prispevkov za socialno varnost, kar ni upoštevano, saj so prispevki določeni v ZUJIK, zato bo ministrstvo predlog preučilo v sklopu spreminjanja tega zakona. Podali so tudi nekaj predlogov glede beleženja delovnih izkušenj, ki bodo preučeni v okviru spreminjanja ZUJIK. Predlog razširitve seznama nagrad je bil večinoma upoštevan. **Fizična oseba** je predlagala uvedbo univerzalnega temeljnega dohodka. Temeljnega dohodka ni mogoče uvesti v okviru uredbe, saj za to ni zakonske podlage, vendar bo ministrstvo predlog preučilo v okviru procesa spreminjanja ZUJIK.**Galerija in dražbena hiša SLOART** je predlagala uvedbo določil v pogodbe, da samozaposleni ne more izvajati del brez izdanih računov. Predlog ni upoštevan, saj veljavna zakonodaja to vsebino že ustrezno ureja. Predlagali so ukinitev cenzusa. Predlog ni bil upoštevan, ker ne gre za področje uredbe, temveč ZUJIK, zato bo ministrstvo predlog preučilo v okviru procesa spreminjanja ZUJIK.**Društvo za sodobni ples Slovenije** je predlagalo spremembo razmerja med obsegom in kakovostjo na 40 : 60 namesto 30 : 70. Predlog ni bil upoštevan, saj so poklici med seboj preveč različni in bi za nekatere status postal nedostopen. Predlagali so tudi napredovanje v razrede glede na delovno dobo, kar bo ministrstvo preučilo v okviru spreminjanja ZUJIK. Predlagali so spremembo dikcije kriterija kakovosti in združitev kriterijev internacionalizacije, dostopnosti in medsektorskega delovanja v en kriterij z možnostjo izbire med njimi. Predlog je bil upoštevan. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov.**Fizična oseba** je predlagala spremembe za točkovanje pri poklicu konservator-restavrator. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Prav tako je predlagala, da bi samozaposleni, ki imajo računovodstvo po dejanskih stroških, morali svoje prihodke izkazovati z bilanco, saj stroški, kot sta restavratorski material in kilometrina, bistveno vplivajo na izstavljene račune. Predlogov ni mogoče uvesti v okviru uredbe, saj za to ni zakonske podlage, vendar bo ministrstvo predlog preučilo v okviru spreminjanja ZUJIK.**Sindikat za ustvarjalnost in kulturo ZASUK** je predlagal, da se v delovne izkušnje, ki se upoštevajo za uvrstitev v karierne razrede, vključi tudi delo v prekarnih oblikah dela. Predlog bo preučen v okviru spreminjanja ZUJIK. Predlagali so dopolnitev seznama nagrad za oblikovanje ter spremembo kriterija »nominacije za nagrade in nagrade« tako, da te ne bi bile upoštevane pri poklicih, kjer nagrad ni. Predlog za dopolnitev seznama nagrad je bil upoštevan, predlog za spremembo kriterija pa zaradi enotne metodologije le delno, saj je bila uvedena tudi možnost upoštevanja nagrad za posamezno delo, ne le osebno nagrado. Predlagali so tudi spremembo kriterijev za različne poklice. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Predlogi za dodatne nagrade so bili večinoma upoštevani, razen nagrade za srednješolce, saj ZUJIK upošteva le študijske, ne srednješolskih dosežkov, zato z uredbo kot podzakonskim aktom ti ne morejo biti dodani. **Fizična oseba** je predlagala, da bi država v primerih dolgotrajne bolezni omogočila zamrznitev statusa samozaposlenih, pri čemer bi jim po vrnitvi v delovno življenje vsaj dve leti pomagala s plačevanjem prispevkov. Prav tako bi upoštevala dosežke iz obdobja pred odsotnostjo in omogočila dopolnitev vloge z dodatnimi dokazili. Predlog ni upoštevan, saj obdobje presoje določa zakon, zato bo ministrstvo predlog preučilo v sklopu spreminjanja ZUJIK. **Kulturno umetniško društvo Trivia** je predlagalo, da se stopnja prispevkov za socialno varnost ohrani tudi za razred IV, ne samo za razred III in tiste, ki so že vpisani v razvid. Predlog ni bil upoštevan, saj predlog uredbe tega ne predlaga. Predlagali so tudi priznavanje republiške priznavalnine vsem, ki bodo ob uvedbi kariernih razredov dosegli pogoje za uvrstitev v razred I. Predlog ni bil upoštevan, saj je ta vsebina urejena v drugih zakonskih aktih in jo bo ministrstvo preučilo ob njihovem spreminjanju. Društvo je predlagalo spremembo prvega člena uredbe, ki bi omogočala vpis v razvid z neomejenim številom poklicev. Predlog je bil deloma upoštevan, saj se je omejitev povečala s štirih na pet poklicev. Predloge glede upoštevanja delovnih izkušenj bo ministrstvo preučilo v okviru spreminjanja ZUJIK. Predlog, da bi pri trajnem podaljšanju pravice do upokojitve upoštevali tudi delo v nevladnem sektorju, ni bil upoštevan, saj je pogojen s spremembami ZUJIK, zato ga bo ministrstvo preučilo v okviru spreminjanja tega zakona. Pri delovnih izkušnjah na področju kulture so predlagali njihovo širšo opredelitev, ki bi vključevala tudi neznačilne in prekarne oblike dela. Predlog bo preučen v okviru spreminjanja ZUJIK. Predlog, da bi samozaposleni vlogi za priznanje pravice do plačila prispevkov za socialno varnost namesto dokazil prilagali izjave, se ne upošteva, saj mora ministrstvo preverjati verodostojne in uradne listine, za dokazilo pa šteje pridobljeni izpisek Zavoda za pokojninsko zavarovanje Slovenije ali Finančne uprave Republike Slovenije. Predlog, da se uvrstitev v tekmovalne programe šteje kot kriterij kakovosti, je bil upoštevan, vendar pod pogojem, da gre za enako raven kot nominacije. Predlog, da bi kriterije za obseg dela prilagajali glede na delež samozaposlenosti, je bil delno upoštevan v povezavi z obravnavo koriščenja pravice do dela s krajšim delovnim časom od polnega, vendar najmanj 4 ure dnevno oziroma najmanj 20 ur tedensko skladno s predpisi, ki urejajo obvezno pokojninsko in invalidsko zavarovanje, vendar ni bil sprejet kot splošno pravilo zaradi zagotavljanja enotnosti statusa. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Predlog glede dopolnitve seznama nagrad je bil večinoma upoštevan. **Fizična oseba** je predlagala, da se sredstva za samozaposlene povečajo. Predlog ni bil upoštevan, saj to ni področje, ki ga ureja uredba. **Fizična oseba** je predlagala, da se seznam nagrad razširi z nagradami knjižnega sejma za najbolje oblikovane knjige, nagrado Kristine Brenkove in nagrado zlata hruška. Predlog je bil upoštevan. Predlagala je, da ministrstvo na svoji spletni strani sproti objavlja datume zasedanj komisije. Predlog ni bil upoštevan, saj ne gre za področje, ki ga ureja uredba. **Fizična oseba** je podala več predlogov za spremembe kriterijev poklicev. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov. Predlog glede neomejenega števila poklicev samozaposlenih je delno upoštevan, saj je je to število povečano s štiri na pet. **Fizična oseba** je predlagala, da se dohodkovni cenzus za samozaposlene v kulturi prilagodi povprečni bruto plači v Sloveniji. Predlog ni bil upoštevan, saj to ureja ZUJIK, in ne uredba. Predlog za znižanje praga za pridobitev pravic za mlade bo preučen v okviru sprmeinjanja ZUJIK. Poleg tega je predlagala bolj uravnoteženo razdelitev točk med področji. Vsi predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov.**Fizična oseba** je predlagala razmislek o vključitvi točkovanja izobrazbe pri vrednotenju obsega ali kakovosti dela v kulturi, pri čemer bi se upoštevala razlika, ali je nekdo opravil študijsko izobraževanje za določen poklic ali ne. Predlog ni bil upoštevan, ker ZUJIK že določa pogoje za vstop v samozaposlitev v kulturi, kjer je izobrazba že obvezen kriterij, razen pri nekaterih izjemah. Predlogi pri kriteriju obsega glede sprememb števila točk za posamezni poklic so bili obravnavani v okviru sorodnih prispelih predlogov.**Fizična oseba** je predlagala, da se slovenske nagrade za oblikovanje in mednarodne BIG SEE nagrade za arhitekturo, interier, produktno oblikovanje in modo, ki jih podeljuje Zavod BIG, uvrstijo na seznam nagrad. Predlog je bil upoštevan. **Fizična oseba** je predlagala, da se delo v prekarnih oblikah šteje pri delovnih izkušnjah. Predlog bo preučen pri spreminjanju ZUJIK. Predlogi pri kriteriju obsega glede spremembe števila točk za posamezni poklic so bili obravnavani v okviru sorodnih prispelih predlogov. Prav tako je predlagala, da se na seznam nagrad dodajo nove nagrade. Upoštevani so bili vsi predlogi nagrad, razen tistih na srednješolski ravni, saj ZUJIK določa, da se lahko upoštevajo le dosežki od študija naprej. **Društvo slovenskih pisateljev** je opozorilo na potrebo po sorazmernem povečanju sredstev za samozaposlene. Predlog ni predmet obravnavane uredbe, temveč vsakoletnega proračuna, zato ni bil upoštevan.**Društvo slovenskih avdiovizualnih ustvarjalcev** je predlagalo, da število poklicev ni omejeno. Predlog je bil delno upoštevan, saj je bilo število poklicev povečano na pet. Društvo je predlagalo vključitev nagrad DSAF in fundacije Univerze v Novi Gorici na seznam nagrad, ki se štejejo kot pomembni študijski dosežki na področju kulture. Predlog je bil upoštevan. Predlogi glede cenzusa niso bili upoštevani, saj jih ureja ZUJIK. Društvo je predlagalo, da se pri priznavanju delovnih izkušenj upošteva tudi pogodbeno delo. Predlog bo preučen v okviru sprememb ZUJIK. Predlog, da se pri kriterijih za referenčnost prijavitelja doda beseda "lahko", da bi bilo jasno, da priporočila niso nujna, saj lahko nekateri ustvarjalci že z referencami in medijskimi odzivi dokažejo kakovost svojega dela, je bil upoštevan v celoti. Predlog za upoštevanje sorazmernega deleža samozaposlitve pri kriterijih kakovosti in obsega za tiste, ki so le delno samozaposleni, je bil delno upoštevan za osebe, ki koristijo pravico do dela s krajšim delovnim časom od polnega, vendar najmanj 4 ure dnevno oziroma najmanj 20 ur tedensko skladno s predpisi, ki urejajo obvezno pokojninsko in invalidsko zavarovanje. Predlogi pri kriteriju obsega glede spremembe števila točk za posamezni poklic so bili obravnavani v okviru sorodnih prispelih predlogov.**Fizična oseba** je predlagala, da se na seznam nagrad dodajo priznanja Društva oblikovalcev Slovenije. Predlog je bil upoštevan. **Fizična oseba** je predlagala način ocenjevanja, ki bi predvideval ločeno vrednotenje mednarodnih nagrad. Ta predlog se ne upošteva, ker priloga navaja le nagrade, ki jih podeljujejo organizacije s sedežem v Sloveniji. Mednarodne nagrade lahko po strokovni presoji upoštevajo komisije. Predlog za večje število dodatnih nagrad je večinoma upoštevan z izjemo splošne navedbe neopredeljenih študentskih nagrad. **Fizična oseba** je predlagala, da se na seznam nagrad dodajo slovenske nagrade za oblikovanje in mednarodne nagrade BIG SEE, ki jih podeljuje Zavod BIG. Predlog je bil upoštevan. **Fizična oseba** je predlagala, da se na seznam nagrad vključijo slovenske nagrade za oblikovanje, ki jih podeljuje Zavod BIG, ter mednarodne nagrade BIG SEE, nagrade Društva oblikovalcev Slovenije Oblikovalski presežki, nagrade slovenskega bienala ilustracije, nagrade CZK ter vse priznane nagrade za oblikovanje v tujini. Predlog se upošteva v celoti z izjemo nagrad za oblikovanje v tujini. Priloga V namreč navaja le nagrade, ki jih podeljujejo organizacije s sedežem v Sloveniji. Mednarodne nagrade lahko po strokovni presoji upoštevajo komisije. |  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |  |
| **11. Gradivo je uvrščeno v delovni program vlade:** | NE |  |
| Dr. Asta Vrečkoministrica |  |

PREDLOG

EVA 2024-3340-0040

Na podlagi 86. člena Zakona o uresničevanju javnega interesa za kulturo (Uradni list RS, št. 77/07 − uradno prečiščeno besedilo, 56/08, 4/10, 20/11, 111/13 in 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) Vlada Republike Slovenije izdaja

**Uredbo**

**o spremembah in dopolnitvah Uredbe o samozaposlenih v kulturi**

1. člen

V Uredbi o samozaposlenih v kulturi (Uradni list RS, št. 45/10, 43/11, 64/12, 28/14, 35/16, 84/16 25/13, in 44/24) se v 2. členu za drugim odstavkom doda nov tretji odstavek, ki se glasi:

»(3) Prijavitelj se lahko v razvid vpiše z največ petimi poklici, med katerimi določi primarni poklic in poklice razvrstiti padajoče glede na obseg dejavnosti.«.

Dosedanji tretji odstavek postane četrti odstavek.

Dosedanji četrti, peti, šesti, sedmi in osmi odstavek postanejo peti, šesti, sedmi, osmi in deveti odstavek in se spremenijo tako, da se glasijo:

»(5) Posameznikova usposobljenost za opravljanje dejavnosti na področju kulture se presoja na podlagi predloženega življenjepisa, bibliografije (po možnosti izpis iz COBISS) oziroma seznama del ali umetniških dosežkov, kritik in objav v strokovni literaturi, priporočil ter drugih ustreznih dejstev, iz katerih sta razvidna tudi obseg in kakovost njegovega dela v obdobju zadnjih petih letih pred vložitvijo vloge.

(6) Za študijske dosežke, ki obetajo pomembno delovanje na področju kulture, se štejejo dela in dosežki študentov v času študija, za katere so prejeli univerzitetno študentsko nagrado ali študentsko nagrado drugega visokošolskega zavoda na področju kulture ali drugi pomembni dosežki v času študija na področju umetnosti in kulture, ki se presojajo na podlagi življenjepisa, bibliografije oziroma seznama del ali umetniških dosežkov, priporočil ter drugih ustreznih dejstev, iz katerih sta razvidna obseg in kakovost njegovega dela v času študija.

(7) Za deficitarne poklice se štejejo poklici, ki jih je treba zaradi kadrovskih potreb v kulturi posebej podpirati.

(8) Specializirani poklici in specializirani deficitarni poklici po tem členu uredbe so določeni v Prilogah I in II, ki sta sestavni del te uredbe. Minister, pristojen za kulturo (v nadaljnjem besedilu: minister), po predhodnem posvetovanju s strokovnimi komisijami iz 20. člena zakona za posamezna področja oziroma vidike kulture pripravi predlog poklicev in jih posreduje v obravnavo vladi.

(9) Minister v sodelovanju s strokovnimi komisijami najmanj vsaka tri leta pregleda seznama specializiranih poklicev in kriterijev ter morebiten predlog sprememb in dopolnitev posreduje v obravnavo vladi. Minister k oddaji predlogov za dopolnitev seznamov pozove tudi strokovno in zainteresirano javnost.«.

1. člen

Besedilo 3. člena se spremeni tako, da se glasi:

»(1) Posamezniku, ki je že bil vpisan v razvid in po izbrisu iz razvida ponovno poda vlogo za vpis z istim specializiranim poklicem, ki je ob ponovnem vpisu določen s to uredbo, se preveri le izpolnjevanje pogoja, da posameznik ni uživalec pokojnine. V tem primeru se ministru o vpisu v razvid ni treba posvetovati s strokovno komisijo.

(2) Prejšnji odstavek ne velja za posameznika, ki je bil iz razvida izbrisan v skladu s 7. členom te uredbe po uradni dolžnosti.«.

1. **člen**

9. člen se spremeni tako, da se glasi:

»9. člen

(1) Za izjemni kulturni prispevek iz prvega odstavka prejšnjega člena se šteje predlagateljevo delo, ki je po obsegu in kakovosti v strokovni in širši javnosti ovrednoteno kot izjemno (celostna ocena kakovosti prijaviteljevega dela in prispevek k razvoju področja; referenčnost prijavitelja; prispevek k dostopnosti, internacionalizaciji ali medsektorski vpetosti kulture; nominacije za nagrade in nagrade; razvoj veščin, povezanih s področjem dela). Predlagateljevo delo je ovrednoteno kot izjemno, če po oceni strokovne komisije dosega točkovne pragove, ki so določeni v Prilogi I.

(2) Za prispevek k razvoju področja, ki ga zajema deficitarni poklic iz drugega odstavka prejšnjega člena, se šteje predlagateljevo delo, ki je po obsegu in kakovosti v strokovni in širši javnosti ovrednoteno kot visoko strokovno (celostna ocena kakovosti prijaviteljevega dela in prispevek k razvoju področja; referenčnost prijavitelja; prispevek k dostopnosti, internacionalizaciji ali medsektorski vpetosti kulture; nominacije za nagrade in nagrade; razvoj veščin, povezanih s področjem dela). Predlagateljevo delo je ovrednoteno kot visoko strokovno, če po oceni strokovne komisije dosega točkovne pragove, ki so določeni v Prilogi II.

(3) Podrobnejši kvantitativni in kvalitativni kriteriji izjemnosti oziroma visoke strokovnosti predlagateljevega dela za posamezne specializirane poklice ter specializirane deficitarne poklice so določeni v Prilogah I in II te uredbe.

(4) Pri vrednotenju dela samozaposlenega, ki v zadnjih petih letih pred vložitvijo vloge dela ni opravljal poln delovni čas zaradi uveljavljanja pravice staršev do krajšega delovnega časa zaradi nege in varstva otroka ali s pravico do dela s krajšim delovnim časom od polnega, vendar najmanj štiri ure dnevno oziroma najmanj 20 ur tedensko skladno s predpisi, ki urejajo obvezno pokojninsko in invalidsko zavarovanje ali s pravico, da delajo krajši delovni čas iz zdravstvenih razlogov po predpisih, ki urejajo zdravstveno varstvo in zdravstveno zavarovanje, se kvantitativni kriteriji oziroma zahtevani točkovni pragovi sorazmerno znižajo tako, kot je določeno v Prilogi I in II te uredbe.«.

1. **člen**

V 11. členu se tretji odstavek spremeni tako, da se glasi:

»(3) Minister sprejme odločitev iz prejšnjega odstavka na podlagi mnenja strokovne komisije glede izpolnjevanja kvantitativnih in kvalitativnih kriterijev izjemnosti oziroma visoke strokovnosti predlagateljevega dela v zadnjih petih letih pred oddajo vloge, ki so določeni v skladu s tretjim odstavkom 9. člena te uredbe.«.

1. **člen**

V 12. členu se peti in šesti odstavek spremenita tako, da se glasita:

»(5) Nagrade iz prejšnjega odstavka so:

* nagrade, določene v Prilogi V, ki je sestavni del te uredbe;
* druge nagrade s področja kulture, ki jih podeljujejo Republika Slovenija, lokalne skupnosti v Republiki Sloveniji in organizacije s sedežem v Republiki Sloveniji, za katere strokovne komisije iz 20. člena zakona za posamezno področje presodijo, da so na primerljivi ravni z nagradami iz prejšnje alineje oziroma se podeljujejo za področje, poklic ali zvrst kulture, ki nima primerljivih nagrad na državni ravni;
* najvišje nagrade in priznanja svetovnega merila, ki se podeljujejo na nadnacionalni ravni, ter druge mednarodne nagrade in priznanja, za katere strokovne komisije iz 20. člena zakona za posamezno področje presodijo, da so na primerljivi ravni z nagradami iz prve in druge alineje tega odstavka.

(6) Druge primerljive umetniške štipendije iz četrtega odstavka tega člena so štipendije, namenjene spodbujanju ustvarjanja na področjih iz 4. člena zakona, ki jih podeljujejo slovenske in mednarodne organizacije ter niso izobraževalne. V primeru dvoma, ali gre za primerljivo umetniško štipendijo, mnenje o tem podajo strokovne komisije iz 20. člena zakona za posamezna področja kulture.«.

1. **člen**

 V 13. členu se drugi odstavek spremeni tako, da se glasi:

»(2) Višino dohodkovnega cenzusa, ki velja v posameznem letu, objavi ministrstvo najpozneje do konca februarja istega leta na spletnih straneh ministrstva.«.

1. **člen**

V 14. členu se prvi odstavek spremeni tako, da se glasi:

»(1) Izpolnjevanje dohodkovnega cenzusa se ugotavlja za vsako tekoče leto posebej glede na povprečje dohodkov v prejšnjih treh letih, ugotovljeno na podlagi odločb o odmeri dohodnine oziroma davčnih obračunov akontacij dohodnine od dohodka iz dejavnosti, ki so bili podlaga za odločbo o odmeri dohodnine, ter na podlagi drugih davčnih odločb in podatkov iz obračuna davčnega odtegljaja za prejšnja tri leta.«.

V drugem odstavku se besedilo »pristojnega davčnega organa« nadomesti z besedilom »Finančne uprave Republike Slovenije (v nadaljnjem besedilu: Finančne uprave).«.

1. **člen**

V 15. členu se v četrtem odstavku besedilo »pristojnemu davčnemu organu« nadomesti z besedilom »Finančni upravi«.

V šestem odstavku se besedilo »pristojnega davčnega organa« nadomesti z besedilom »Finančne uprave.«.

1. **člen**

V 15.a členu se v tretjem odstavku besedilo »pristojnemu davčnemu organu« nadomesti z besedilom »Finančni upravi«.

1. **člen**

V 16. členu se drugi odstavek spremeni tako, da se glasi:

»(2) V primeru iz prejšnjega odstavka lahko upravičenec od Finančne uprave za obdobje od 1. januarja tekočega leta zahteva vračilo zneska prispevkov za socialno varnost, ki jih je plačal sam, do višine, določene v prvem odstavku 83. člena zakona. Upravičenec poda vlogo za vračilo zneska plačanih prispevkov Finančni upravi in o tem obvesti ministrstvo, da to lahko pravočasno poravna ustrezni znesek pri Finančni upravi.«.

1. **člen**

V 17. členu se v drugem odstavku besedilo »pristojnega davčnega organa« nadomesti z besedilom »Finančne uprave«.

1. **člen**

V 19. členu se v prvem odstavku besedilo »pristojni izpostavi Davčne uprave Republike Slovenije« nadomesti z besedilom »Finančni upravi«.

Drugi odstavek se spremeni tako, da se glasi:

»(2) Upravičenec lahko za čas trajanja pravice do plačila prispevkov za socialno varnost pooblasti ministrstvo, da zanj oddaja elektronski obrazec obračuna prispevkov za socialno varnost in zavarovanje (v nadaljnjem besedilu: elektronski obrazec obračuna) Finančni upravi. Če upravičenec zaradi višje zavarovalne osnove doplačuje mesečne prispevke, ali če ministrstvo preneha plačevati prispevke zaradi preseganja dohodkovnega cenzusa oziroma zato, ker upravičenec ni rezident Republike Slovenije za davčne namene ali v primeru mirovanja pravice do plačila prispevkov za socialno varnost, ministrstvo ne oddaja elektronskega obrazca obračuna v imenu upravičenca.«.

1. **člen**

20. člen se spremeni tako, da se glasi:

»20. člen

Samozaposleni v kulturi obvesti ministrstvo o vsakem novem dejstvu ali spremembi podatkov, ki vpliva na vpis v razvid ali na obstoj oziroma uveljavljanje pravice do plačila prispevkov za socialno varnost, na oddajo elektronskega obrazca obračuna in določitev višine plačila prispevkov za socialno varnost, v 15 dneh po njihovem nastanku oziroma spremembi.«.

1. člen

Priloga I se nadomesti z novo Prilogo I, ki je kot Priloga 1 sestavni del te uredbe.

1. **člen**

Priloga II se nadomesti z novo Prilogo II, ki je kot Priloga 2 sestavni del te uredbe.

1. **člen**

Priloga V se nadomesti z novo Prilogo V, ki je kot Priloga 3 sestavni del te uredbe.

PREHODNI IN KONČNA DOLOČBA

1. **člen**

Postopki za vpis v razvid in za priznanje pravice do plačila prispevkov za socialno varnost, ki so bili začeti pred uveljavitvijo te uredbe in še niso končani, se končajo po določbah te uredbe.

1. člen

Če obdobje zadnjih petih let pred vložitvijo vloge za priznanje pravice do plačila prispevkov za socialno varnost zajema tudi obdobje od 12. marca 2020 do 31. maja 2022, se pri vrednotenju predlagateljevega dela upoštevajo znižani točkovni pragovi iz nove Priloge I in sicer tako, da znaša točkovni prag za kriterij obsega 18 točk, skupni točkovni prag pa 68 točk.

Če obdobje zadnjih petih let pred vložitvijo vloge za priznanje pravice do plačila prispevkov za socialno varnost zajema tudi obdobje od 12. marca 2020 do 31. maja 2022, se pri vrednotenju predlagateljevega dela v okviru deficitarnih poklicev upoštevajo znižani točkovni pragovi iz nove Priloge II in sicer tako, da znaša točkovni prag za kriterij obsega 15 točk, skupni točkovni prag pa 60 točk.

1. člen

Ta uredba začne veljati petnajsti dan po objavi v Uradnem listu Republike Slovenije.

Št. \_\_\_\_\_\_\_\_\_\_

Ljubljana, \_\_\_\_\_\_\_\_\_\_

EVA 2024-3340-0040

Vlada Republike Slovenije

dr. Robert Golob

predsednik

**OBRAZLOŽITEV**

**K 1. členu:**

Nov tretji odstavek določa, da se lahko prijavitelji prijavijo z največ petimi poklici, ki jih razporedijo na način, da najprej določijo primarni poklic in nato tiste, ki so po obstoječem in predvidenem obsegu naslednji po velikosti. S tem se razrešuje izziv, da je dosedanja uredba dopuščala vpis z neomejenim številom poklicev, kar je pomenilo upravno oviro, poklici pa so bili v okviru statusa pogosto preveč razdrobljeni. Poleg pospešitve postopka se s spremembo spodbuja večanje poklicne usmerjenosti in krepitev profesionalizacije samozaposlenih v kulturi.

Dosedanji tretji člen postane četrti.

Dosedanji četrti, po novem peti odstavek, se dopolni tako, da jasneje dopušča možnost, da komisija pri obravnavi vlog za vpis v razvid poleg že prej navedenih dokazil obravnava tudi morebitna druga dokazila, ki jih predloži prijavitelj. Doslej ta možnost ni bila dovolj jasno izražena, z navedeno spremembo pa bodo lahko prijavitelji dodajali vsa dokazila, za katera ocenjujejo, da so ustrezna.

V dosedanjem petem, po novem šestem odstavku, se jasneje opredeljuje, da za študijske dosežke štejejo samo nagrade s področja kulture, in ne tudi morebitne nagrade z drugih področji, kar je bilo doslej pomanjkljivo urejeno. Podobno kot pri spremembi četrtega odstavka se na koncu jasneje ureja, da lahko prijavitelj predloži vsa dokazila, za katera ocenjuje, da so za postopek ustrezna.

V dosedanjem šestem, po novem sedmem odstavku, se odstrani drugi del povedi, ki nima ustrezne podlage v ZUJIK.

V dosedanjem sedmem odstavku, po novem osmem odstavku, se zapis spremeni tako, da je bolj jasno urejeno, da minister za kulturo v sodelovanju s strokovnimi komisijami obravnava in oblikuje predlog specializiranih poklicev in specializiranih deficitarnih poklicev, ki jih v obravnavo in sprejemanje posreduje na vlado.

Dosedanji osmi, po novem deveti, odstavek se spremeni tako, da se obveznost za pregled poklicev prenese s strokovnih komisij na ministra, pristojnega za kulturo. Strokovne komisije so po Zakonu o uresničevanju javnega interesa za kulturo (v nadaljnjem besedilu: ZUJIK) posvetovalno telo ministra, s tem pa je bolj smiselna ureditev, po katerem minister oziroma ministrstvo sproži postopek preverjanja ustreznosti poklicev, strokovna komisija pa v postopku poda svoje mnenje. Hkrati sprememba člena predvideva, da ministrstvo k predlogom pozove tudi drugo strokovno in zainteresirano javnost, s čimer krepi sodelovanje javnosti pri pripravi predpisov. Kot določa ZUJIK, ministrstvo za kulturo poda zgolj predlog, medtem ko o spremembi poklicev odloča vlada.

**K 2. členu:**

Prvi odstavek se spremeni tako, da jasneje določi preverjanje izpolnjevanja pogoja. Dosedanja dikcija je bila namreč nejasna, saj je določala le preverjanje in ne tudi izpolnjevanja pogoja. Dodatno opredeljuje, da v primeru, ki je naveden v tem odstavku, ministru upravičenosti vlagateljevega vpisa v razvid v primeru, kadar gre za isti poklic, s katerim je vlagatelj že bil prijavljen, ni treba ponovno preverjati s strokovno komisijo, saj je ta enako presojo enkrat že opravila, takšna odločitev pa izhaja iz trajnega stanja prijavitelja, zato je ponovno preverjanje nepotrebno.

Dosedanja zadnja poved tretjega člena postane nov drugi odstavek.

**K 3. členu:**

Prvi odstavek se spremeni tako, da jasno določa kriterije za vrednotenje izjemnega kulturnega prispevka prijavitelja, in sicer: celostna ocena kakovosti dela in prispevek k razvoju področja, referenčnost prijavitelja, prispevek k dostopnosti, internacionalizaciji ali medsektorski vpetosti kulture, nagrade ter razvoj veščin, povezanih s strokovnim področjem dela.

Drugi odstavek določa kriterije za vrednotenje izjemnega kulturnega prispevka prijavitelja v okviru deficitarnih poklicev.

Tretji odstavek bolj smiselno ureja obstoječo dikcijo.

Četrti odstavek uvaja izjemo za samozaposlene, ki v zadnjih petih letih niso delali poln delovni čas zaradi starševskega dopusta, uveljavljanja pravice staršev do krajšega delovnega časa zaradi nege in varstva otroka ali koriščenja pravice do dela s krajšim delovnim časom od polnega, vendar najmanj 4 ure dnevno oziroma najmanj 20 ur tedensko skladno s predpisi, ki urejajo obvezno pokojninsko in invalidsko zavarovanje. V teh primerih se kvantitativni kriteriji oziroma zahtevani točkovni pragovi sorazmerno znižajo tako, kot je določeno v prilogah I in II te uredbe. S tem se odpravlja dejanska neenaka obravnava samozaposlenih, ki so delo v določenem obdobju opravljali v bistveno različnih okoliščinah.

**K 4. členu:**

Spremenjeni tretji odstavek 11. člena je vsebinsko enak dosedanjemu, namen spremembe je uporaba oblikovno oziroma slovnično ustreznejšega besedila.

**K 5. členu:**

V petem odstavku se navajanje nagrad v prvi alineji uskladi z novo prilogo V. V drugi alineji se doda možnost, da strokovne komisije presodijo ustreznost primerljivih nagrad, ki niso navedene v prilogi V.

Besedilo šestega odstavka se dopolni tako, da strokovne komisije iz 20. člena zakona svoje mnenje podajo le, kadar obstaja dvom o tem, ali gre za primerljivo umetniško štipendijo.

**K 6. členu:**

Namen spremembe drugega odstavka je uporaba oblikovno oziroma slovnično ustreznejšega besedila.

**K 7. členu:**

Spremenjeni prvi odstavek je vsebinsko enak dosedanjemu, namen spremembe je uporaba oblikovno oziroma slovnično ustreznejšega besedila. Črta se beseda »zadnja«, ki je glede na hkratno uporabo besede »pretekla« nesmiselna.

Upoštevajoč poimenovanje, ki ga opredeljuje oziroma uporablja Zakon o finančni upravi (ZFU), se v drugem odstavku tega člena besedna zveza »davčnega organa« nadomesti z besedno zvezo »Finančne uprave Republike Slovenije«.

**K 8. členu:**

Upoštevajoč poimenovanje, ki ga opredeljuje oziroma uporablja Zakon o finančni upravi (ZFU), se v četrtem in šestem odstavku 15. člena besedna zveza »davčnega organa« nadomesti z besedno zvezo »Finančne uprave«.

**K 9. členu:**

Upoštevajoč poimenovanje, ki ga opredeljuje oziroma uporablja Zakon o finančni upravi (ZFU), se v tretjem odstavku 15.a člena besedna zveza »davčnega organa« nadomesti z besedno zvezo »Finančne uprave«.

**K 10. členu:**

Spremenjeni drugi odstavek 16. člena po novem podrobno določa začetek postopka za vračilo zneska prispevkov za socialno varnost, ki jih je upravičenec plačal sam, česar uredba doslej ni urejala. Upravičenec lahko vračilo zahteva z vlogo, ki jo predloži na pristojni finančni urad, o čemer mora predhodno obvestiti tudi ministrstvo za kulturo zaradi pravočasne poravnave zneska prispevkov za socialno varnost na Finančni upravi.

Upoštevajoč poimenovanje, ki ga opredeljuje oziroma uporablja Zakon o finančni upravi (ZFU), se v tej določbi besedna zveza »davčnega organa« nadomesti z besedno zvezo »Finančna uprave«.

**K 11. členu:**

Upoštevajoč poimenovanje, ki ga opredeljuje oziroma uporablja Zakon o finančni upravi (ZFU), se v drugem odstavku 17. člena besedna zveza »davčnega organa« nadomesti z besedno zvezo »Finančne uprave«.

**K 12. členu:**

Upoštevajoč poimenovanje, ki ga opredeljuje oziroma uporablja Zakon o finančni upravi (ZFU), se v prvem odstavku 19. člena besedilo »pristojni izpostavi Davčne uprave Republike Slovenije« nadomesti z besedilom »Finančni upravi«.

**K 13. členu:**

S spremembo se iz 20. člena uredbe črta besedilo »oziroma upravičenec do plačila prispevkov za socialno varnost«, ki je glede na celotno besedilo tega člena in upoštevajoč druge določbe uredbe, nepotrebno in celo zavajajoče. Zdajšnje besedilo je oblikovno oziroma slovnično ustreznejše.

**K 14. členu:**

Priloga I se nadomesti z novo Prilogo I, ki je kot Priloga 1 sestavni del te uredbe.

**K 15. členu**

Priloge II se nadomesti z novo Prilogo II, ki je kot Priloga 2 sestavni del te uredbe.

**K 16. členu**

Priloga V se nadomesti z novo Prilogo V, ki je kot Priloga 3 sestavni del te uredbe

**K 17. členu:**

Člen ureja način končanja postopkov, ki so se začeli pred uveljavitvijo uredbe.

**K 18. členu:**

Obdobje epidemije COVID-19 je močno vplivalo na obseg produkcije kulturnih ustvarjalcev, saj je bilo zaradi ukrepov, ki so bili sprejeti za zaščito javnega zdravja, organiziranje prireditev in s tem javno predstavljanje oziroma uprizarjanje njihovih del, bistveno oteženo ali celo onemogočeno. Prepoved zbiranja ljudi in prehajanje občinskih meja pa je vplivala tudi neposredno na produkcijo, še v času nastajanja del. Glede na to se pri vrednotenju predlagateljevega dela, pod pogojem, da je v relevantno obdobje petih let zajeto tudi obdobje od 12. marca 2020 do 31. maja 2022, upoštevajo znižani točkovni pragovi za kriterij obsega in sicer se v tem primeru število točk pri vseh poklicih zniža, posledično pa se zniža tudi skupni točkovni prag, ki izhajajoč iz opisane situacije znaša 68 točk pri specializiranih poklicih (Priloga I) ter 60 točk pri specializiranih deficitarnih poklicih (Priloga II).

**K 19. členu:**

Člen določa začetek uveljavitve uredbe.